இந்நிலையில், மகாராஷ்டிரா மாநிலம் மும்பையில் செய்தியாளர்களைச் சந்தித்த மல்லிகார்ஜூன கார்கே, `பிரதமர் நரேந்திர மோடி பங்கேற்கும் அனைத்து நிகழ்ச்சிகளிலும், நாட்டுக்காக கடந்த 70 ஆண்டுகளாக காங்கிரஸ் என்ன செய்தது என்று கேட்கிறார். நாங்கள் ஜனநாயகத்தைக் காப்பாற்றியதால்தான், அவரைபோன்று டீ விற்றவர்கள் பிரதமராக முடிந்திருக்கிறது. அதுமட்டுமல்லாமல், 43 வருடங்களுக்கு முன் நிகழ்ந்த எமர்ஜென்சியைப் பற்றி பேசிவருகிறார் பிரதமர். ஆனால், கடந்த 4 ஆண்டுகளாக அறிவிக்கப்படாத எமர்ஜென்சி பற்றி அவரின் கருத்து என்ன? விவசாயிகள் தற்கொலை; விவசாய திட்டங்கள் தோல்வி; விவசாயக் கடன் பெற முடியாத சூழல்; மேலும், வர்த்தகத்தின் வேகம் குறைந்துள்ளது' என்று மோடியைக் கடுமையாக விமர்சித்துப் பேசினார்.